Ang mga paglutos, mga pagpatay, mga pag-abog, ug mga martsa sa kamatayon sa mga Grego sa Asia Minor gibag-o sa sayong bahin sa ika-20ng siglo pinaagi sa Young Turk nga administrasyon sa Ottoman Empire ug sa ulahi nga rebolusyon ni Mustafa Kemal Atatürk. Ang Ottomanong Gregong populasyon grabe nga naapektohan; ang mga katalagman niini nailhang Gregong Genocide
. Human sa kapildihan sa Imperyo sa Otomano panahon sa Gubat sa Kalibotan I, ang mga Alyado mihatag sa Gresya, uban sa Tratado sa Sèvres, sa pagdumala sa Sidlakang Thrace (gawas sa Constantinople) ug sa siyudad sa Smyrna ug sa palibot niini. Ang mga Gregong taga-Ponto misulay sa pagtukod sa ilang kaugalingong republika, ang Republika sa Pontus. Ang kapildihan sa Gregong kasundalohan panahon sa Gubat sa Gresya-Turkiya misangpot sa gitawag sa Gresya nga Asia Minor Catastrophe. Usa ka sunodsunod nga mga hitabo, nga ang Dakong Sunog sa Smirna mao ang kinatas-ang hitabo niini, nagpatapos sa 3,000 ka tuig nga paglungtad sa Gresya sa Asia Minor. Ang Kasabotan sa Lausanne, nga gipirmahan niadtong 1923, nagpaabot sa pinugos nga pagbayloay sa mga populasyon. Ang nahibilin nga Greek Orthodox nga populasyon sa Asia Minor ug Sidlakang Thrace, ingon man ang Muslim nga populasyon sa Gresya (ang mga Grego sa Constantinople, Imbros ug Tenedos ug ang mga Muslim sa Kasadpang Thrace wala ilakip) gi-denaturalize gikan sa mga yutang natawhan sa mga siglo o milenyo.